|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 3. разред основне школе, 3. година учења** | | | | |
| УЏБЕНИК: **Best Friends Forever 3** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | **Hello!** | | | |
| Наставна јединица: | **Hello! Whatʼs your name?** | | | |
| Тип часа: | утврђивање | | | |
| Циљ часа: | Понављање знања која се односе на поздрављање и представљање и давања личних информација. | | | |
| Очекивани исходи: | На крају часа, ученик ће бити у стању да:  – поздрави и отпоздрави, примењујући једноставна језичка средства;  – представи себе;  – разуме једноставна питања личне природе и одговара на њих;   * разуме једноставна упутства и налоге и реагује на њих;   – искаже и прихвати захвалност на једноставан начин;  – размени информације које се односе на дату комуникативну ситуацију;   * понавља,увежбава и користи следеће језичке садржаје, односно, изразе који се користе за поздрављање, представљање и основну друштвену комуникацију са вршњацима – *Hello! I’m (Leo). What’s your name? Hi. My name’s (Mia). Goodbye. How are you today? Iʼm very well, thanks.// Fine, thank you. And you? Not great. Goodbye. Have a nice day. Thanks, same to you. Bye.* | | | |
| Међупредметне компетенције: | Комуникација, одговорно учешће у демократском друштву | | | |
| Облик рада: | Фронтални, рад у паровима, индивидуални, групни рад | | | |
| Наставне методе: | Дијалошка метода, демонстративно-илустративна метода, текст метода, комбинована- коришћење аудио записа и интерактивног материјала, слушај и понови/ бројчано обележи, прочитај и напиши. | | | |
| Наставна средства: | Уџбеник (стр.4 - 7), радна свеска (стр.3 - 4), приручник за наставнике, аудио запис на ЦД – у, флеш картице; интерактивни ДВД (интерактивни материјал за паметну таблу), лаптоп, пројектор | | | |
| Корелација са другим предметима: | Грађанско васпитање, музичка култура, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |

|  |  |
| --- | --- |
| **Уводни део:**  (8 минута) | Наставник (Н) улази у учионицу, поздравља ученике (У) са ***Hello***. Представља се: ***Hi! My name’s ...*** и пожели им срећан почетак нове школске године. Говори ученицима шта ће све научити из енглеског језика ове школске године. Показује им уџбеник и радну свеску које ће ученици редовно користити и објашњава им шта је још потребно да имају за сам час, на пример: свеску, оловке, бојице, маказе и лепак. Чита им наслов радног уџбеника **(Best Friends Forever 3).**  **Warm up**  **Уџбеник, страна 4, вежба 1 – Listen and repeat. Then read and say the letter and the sound.**  Н пушта аудио. У слушају и понављају алфабет.  **Уџбеник, страна 5, вежба 2 – Circle.**  У заокружују одговарајуће слово.  В**ежба 3 – Match.**  У спајају одговарајућа мала и велика слова.  В**ежба 4 – Circle.**  У заокружују одговарајуће мало слово у односу на велико.  Одговоре проверавају на нивоу одељења. |
| **Главни део:**  ( 32 минута) | **Уџбеник, страна 6 -Задатак 1: Listen and read.**  Н подсећа У на изразе који се односе на представљање. Подстиче их да учествују у комуникацији тако што наизменично бира ученике који се представљају на енглеском језику ***Hi! My name’s .. What’s your name?*** и мотивише их да одговоре: ***Hello! I’m/ My name’s ...***  Затим Н пушта аудио запис неколико пута, а У показују на одређене слике и понављају поздраве на енглеском. Након тога Н изговара речи које се односе на поздраве насумично, а ученици их показују на сликама и изговарају.  **Опционо**: Н користи Интерактивни ДВД како би приказао прву лекцију из уџбеника на екрану.  **Задатак 2:**  **Say with your partner.**  У у паровима изговарају дијалог у којем се представљају и питају друга за име.  **Задатак 3:**  **Listen and sing.**  Н говори У да ће деца чути песму ***What`s your name?***. Затим пита У о чему мисле да се ради у песми (о поздравима и представљању) и објашњава да ће се, на основу слике, представити јунак Zippy. Н пушта песму бар два пута, а У је слушају и певају.  **Опционо**: Н користи интерактивни ДВД на којем такође пушта песму.  **Запис на табли:** Н објашњава У да ће од ове школске године вежбати писање и читање и да ће имати записе у својој свесци, вероватно са сваког часа. За овај час, написаће изразе: *Hello! Iʼm Leo. What’s your name? Hi. My name’s Mia. How are you today? Fine, thank you. Goodbye. Bye.*  **Задатак 4: Say with your partner.**  У у паровима изговарају речи и изразе. |
| **Завршни део:**  (5 минута) | Н пушта песму ***What`s your name?*** и ученици је певају заједно са аудио записом и наставником, а потом сами, као цело одељење.  **Задавање домаћег задатка: радна свеска, стране 3 и 4:** писање великих и малих слова алфабета. |
| **ЗАПАЖАЊА О ЧАСУ И САМОЕВАЛУАЦИЈА** | |
| Проблеми који су настали и како су решени: | |
| Следећи пут ћу променити/другачије урадити: | |
| Општа запажања: | |